Publication: Magyar Közlöny
Issue: MK-2005-167 (Year: 2005, Number: 167)
Era: 2004-2010
Section: 5. számú melléklet a 2005. évi CLIII. törvényhez
Paragraph Index: 1132

2. Lakossági víz- és csatornaszolgáltatás támogatása Elõirányzat: 4 800,0 millió forint Az elõirányzat azon települések támogatására szolgál, amelyeken az önkormányzati, az állami és egyéb szolgáltatók által végzett lakossági közmûves ivóvízellátás és szennyvízszolgáltatás, valamint a más vízközmû társaságtól vásárolt (átvett) lakossági célú ivóvíz ráfordításai magasak. A támogatás az önkormányzatok között az igénybejelentést megelõzõ egyéves idõszak lakossági fogyasztásának mennyisége, az ebben várható változások és a szolgáltatás tényleges, illetve várható ráfordításai figyelembevételével kerül elosztásra. Több települést ellátó szolgáltató esetén vagy regionális érdekek érvényesítésére a támogatás összegét a bizottság a támogatási küszöbérték feletti települések átlagos fajlagos ráfordításai alapján is megállapíthatja. Az elõirányzat szolgál részbeni fedezetül az egészséges ivóvízzel való ellátás ideiglenes módozatai ráfordításainak támogatására is azon helyi önkormányzatok esetén, amelyek az Állami Népegészségügyi és Tisztiorvosi Szolgálat határozata alapján kötelesek a településen élõk részére az egészséges ivóvizet zacskós vagy palackos kiszerelésben, illetve tartálykocsis szállítással biztosítani. A támogatások igénylésének és elbírálásának részletes szabályairól a környezetvédelmi és vízügyi miniszter – a belügyminiszter, a pénzügyminiszter, az egészségügyi miniszter és az ifjúsági, családügyi, szociális és esélyegyenlõségi miniszter véleményének kikérésével – 2006. január 31-éig rendeletet ad ki. Az igényekrõl a – Környezetvédelmi és Vízügyi Minisztérium által vezetett – tárcaközi bizottság javaslata alapján a környezetvédelmi és vízügyi miniszter dönt.

Source: https://magyarkozlony.hu/hivatalos-lapok/f3eb3f9cc88bb29a26c68069767b0a142637e9c8/dokumentumok/8109ddd716a375787540e8646ff7528ceb13ca0b/letoltes